ddrg/super_eurlex huggingface dataset:
34.

mener, at kun de projekter, som har til formål at reducere drivhusgasemissioner, og som er rettet mod anlæg, der er opført i bilag I til direktiv 2003/87/EF, bør udelukkes fra EFRU og Samhørighedsfonden for at undgå uforholdsmæssigt store konsekvenser for mindre udviklede regioner og forsinke deres omstilling til lavemissionsregioner; anmoder Kommissionen om yderligere at præcisere og fastlægge, hvilke energisektorer der ikke vil være berettigede til midler fra samhørighedspolitikken, og at tilbagekalde denne udelukkelse fra projekter, der gennemføres i konvergensregioner;
S.

der henviser til, at »skuffelsen over det indre marked«, som nævnt i Kommissionens meddelelse »På vej mod en akt for det indre marked«»også kan forklares ved en følelse af, at de successive liberaliseringer er sket på bekostning af de forskellige økonomiske aktørers erhvervede sociale rettigheder«. »Lissabontraktaten og bekræftelsen af idéen om 'en social markedsøkonomi med høj konkurrenceevne' som en af de vigtigste målsætninger tvinger »Unionen« til at danne et mere nuanceret billede af det indre marked«. »De økonomiske frihedsrettigheder og retten til kollektive skridt skal bringes i overensstemmelse med hinanden. Det er væsentligt at puste nyt liv i dialogen mellem arbejdsmarkedets parter, hvilket i højere grad kan føre til lovgivning 'udarbejdet af og for' arbejdsmarkedets parter som udtrykkeligt fastsat i Lissabontraktaten«. »Ud over en tilgang, hvor man blot reagerer på den økonomiske og finansielle krise, har en række foregribende strategier gjort det muligt for virksomheder og deres ansatte at undgå arbejdsmarkedskonflikter ved hjælp af en proaktiv forvaltning af omstruktureringer. Dette er en betingelse for den økonomiske succes og en social nødvendighed, fordi der derved opnås en ny fordeling af ressourcerne til fordel for nye sektorer, og arbejdstagerne får nye muligheder, når deres job er i fare«; der henviser til, at en EU-akt for omstrukturering ville skabe mulighed for at etablere et miljø baseret på gensidig tillid;
B.

der henviser til, at handelen mellem EU og Mercosur er næsten lige så stor som samhandelen med hele resten af Latinamerika; der henviser til, at EU er Mercosurs største handelspartner og investor; der henviser til, at Mercosur er EU's ottendestørste handelspartner; der henviser til, at EU's og Mercosurs økonomier supplerer hinanden (således at EU er Mercosurs største aftager af landbrugsvarer, medens EU hovedsagelig eksporterer industriprodukter og serviceydelser til Mercosur);
17.

er dog fortsat dybt bekymret over de fortsatte voldshandlinger, der begås mod civilbefolkningen, sårbare grupper og alle religiøse samfund, herunder kristne mindretal, og som efterlader en dyb følelse af angst og usikkerhed i befolkningen om deres egen og deres lands fremtid; bemærker, at der er sket visse fremskridt på dette område og opfordrer de irakiske myndigheder til fortsat at forbedre sikkerheden og den offentlige orden og bekæmpe terrorisme og sekterisk vold i hele landet; mener, at det ligeledes bør prioriteres at indføre en ny retlig ramme, der tydeligt afgrænser sikkerhedsstyrkernes ansvar og beføjelser og gør det lettere at føre passende tilsyn med sikkerhedsstyrkerne i overensstemmelse med forfatningen; mener, at Repræsentanternes Råd bør spille en passende rolle i udformningen af ny lovgivning og i udøvelsen af demokratisk kontrol; opfordrer de irakiske myndigheder til at øge deres indsats for at beskytte kristne mindretal og alle sårbare mindretal, sikre, at alle irakiske borgere har ret til at udøve deres tro eller bekræfte deres identitet i frihed og sikkerhed, træffe mere målrettede foranstaltninger for at bekæmpe vold mellem forskellige etniske og religiøse grupper, beskytte de sekulære befolkningsgrupper og gøre alt, hvad der står i deres magt, for at retsforfølge gerningsmændene, samtidig med at retsstatsprincippet og de internationale standarder overholdes; mener, at partnerskabs- og samarbejdsaftalen giver mulighed for yderligere at fremme forsoningsprogrammer og dialog på tværs af religioner med henblik på at genoprette en følelse af samhørighed og partnerskab i det irakiske samfund;
1.

beklager, at Kommissionen har til hensigt at tilbagetrække udkastet til forordning om angivelse af oprindelseslandet for visse varer, der importeres fra tredjelande, som blev godkendt af Parlamentet ved førstebehandlingen, uden at underrette Parlamentet i tide og uden at give medlovgiverne en detaljeret begrundelse forud for beslutningen;
28.

mener, at et bindende instrument er den sikreste vej til at få brugerlandene til at gennemføre biodiversitetsrelaterede foranstaltninger i systemet for intellektuelle ejendomsrettigheder; opfordrer til, at udstedelsen af patenter skal afhænge af overholdelse af et obligatorisk krav om at oplyse oprindelsen af genetiske ressourcer og traditionel viden i patentansøgninger; understreger, at sådanne oplysninger bør omfatte dokumentation for, at man har tilegnet sig de genetiske ressourcer eller den traditionelle viden i overensstemmelse med gældende regler (dvs. med forudgående informeret samtykke og på indbyrdes aftalte betingelser);
D.

der henviser til, at det i slutdokumentet fra gennemgangskonferencen for ikkespredningstraktaten fra 2010 vedtoges at indkalde til en konference i 2012 om oprettelse af en zone i Mellemøsten, der var fri for kernevåben og andre masseødelæggelsesvåben, og til, at der er omgående behov for en sådan proces for på ny at bekræfte ikkespredningstraktatens fortsatte gyldighed;
15.

finder det beklageligt, at der endnu ikke er opnået enighed om at vedtage en resolution om situationen i FN’s Sikkerhedsråd, og især at dette forhold kvæler muligheden for at udøve et effektivt pres for at få bragt volden i Syrien til ophør; opfordrer medlemmerne af FN’s Sikkerhedsråd til at huske på deres ansvar over for det syriske folk; roser de diplomatiske bestræbelser, der er blevet udfoldet af Kommissionens næstformand/EU’s højtstående repræsentant og EU-medlemsstaterne for at engagere Kina og Rusland i dette spørgsmål; opfordrer dem til at fortsætte disse bestræbelser; minder alle FN's medlemsstater om deres principielle »ansvar for at beskytte«, som FN's Generalforsamling har tilsluttet sig; opfordrer alle stater til at arbejde på, at FN’s Sikkerhedsråd indbringer situationen i Syrien for Den Internationale Straffedomstol (ICC); glæder sig over det schweizisk-ledede initiativ til en fælles skrivelse på vegne af 58 lande, herunder 26 EU-medlemsstater; opfordrer indtrængende Unionens højtstående repræsentant til personligt at gøre en indsats for at opbygge en bred og inklusiv international koalition med henblik på at støtte en sådan indbringelse;
7.

foreslår afslutningsvis, at Kommissionen afholder et forum i 2013 — en »Messinakongres for at opbygge en europæisk retskultur« — hvor dommere på alle anciennitetsniveauer kan mødes og drøfte et eller flere områder, hvor der for nylig har været retlige uoverensstemmelser eller vanskeligheder for at fremme debat, opbygge kontakter, skabe kommunikationskanaler og samarbejde og opbygge gensidig tillid og forståelse; mener, at et sådant forum ligeledes kunne give de kompetente myndigheder og eksperter, herunder universiteter og professionelle organer, en historisk mulighed for at drøfte politikker for uddannelse af retsvæsenets aktører og fremtiden for juridisk uddannelse i Europa;
38.

anerkender Kommissionens vurdering af, at de gældsniveauer, som offentlige og private investorer har oparbejdet, begrænser omfanget af nye aktiviteter og investeringer i medlemsstaterne; opfordrer imidlertid medlemsstaterne til hverken at betragte deres nationale BNI-bidrag til EU-budgettet som en justeringsvariabel i deres konsolideringsbestræbelser eller at søge kunstigt at reducere omfanget af EU-budgettets vækstfremmende udgifter i modstrid med de politiske forpligtelser, de har indgået på højeste niveau; er dog fuldstændig klar over den økonomiske spænding mellem behovet for at konsolidere offentlige finanser på kort sigt og en potentiel stigning for visse medlemsstater i deres BNI-baserede bidrag forårsaget af en stigning i niveauet for betalinger i EU-budgettet; gentager derfor sine kraftige opfordringer til reform af finansieringsordningerne for EU-budgettet — som skal aftales inden for rammerne af forhandlingerne om den flerårige finansielle ramme for 2014-2020 — ved at reducere andelen af medlemsstaternes BNI-baserede bidrag til EU-budgettet til 40 % inden 2020, hvorved der bidrages til deres konsolideringsbestræbelser (1);
47.

glæder sig over, at dele af erhvervslivet har gjort brug af FN's Rio + 20-topmøde til at fremme en ny global konvention om virksomhedernes ansvar inden for FN-systemet; mener, at EU bør involvere sig konstruktivt i debatten, selv om en sådan konvention sandsynligvis ligger nogle år ude i fremtiden; mener dog ikke, at sådanne drøftelser må distrahere de politiske beslutningstagere i erhvervslivet og på regeringsplan i at gå videre med gennemførelsen af eksisterende VSA-instrumenter hurtigst muligt; henleder opmærksomheden på, at der er forskellige modeller for, hvordan nye former for global styring vedrørende VSA kan opstå, ud over gennem FN-systemet, for eksempel ved at fremme anvendelsen af OECD-retningslinjerne blandt ikke-medlemmer eller gennem et fritstående initiativ fra ligesindede regeringer; opfordrer EU, Kommissionen og medlemsstaterne til at udvikle og fremme specifikke forslag til et konkret og verificerbart bidrag fra erhvervslivet, der aftales som en del af de foreslåede FN mål for bæredygtig udvikling efter 2015;
21.

opfordrer alle parter i lande, hvor der anvendes horn fra næsehorn, og Vietnam i særdeleshed, til at træffe hasteforanstaltninger for at stoppe den ulovlige import af horn fra næsehorn og indføre strenge sanktioner over for dem, der overtræder loven, samt til at træffe foranstaltninger til at informere forbrugerne om konsekvenserne af deres forbrug for bestanden af vilde næsehorn; opfordrer Kommissionen og medlemsstaterne til at tage disse emner op under handelsforhandlingerne med de respektive parter:
15.

mener, at der med henblik på udviklingen af fælles finansielle instrumenter for EIB og EU i god tid bør skabes en passende ramme for overvågning af EIB’s aktiviteter og for at øge dens demokratiske ansvarlighed gennem inddragelse af Parlamentet og Rådet; disse rammer bør tillade EIB fortsat at vurdere projekter på grundlag af deres egen beskaffenhed for at sikre bæredygtighed i anvendelsen af EIB's kapitalmidler på lang sigt, og de bør tage højde for behovet for at undgå at pålægge styrende organer, finansieringsformidlere og støttemodtagere uforholdsmæssigt store administrative byrder;
E.

der henviser til, at Sombath Somphone er særdeles værdsat og kendt for sit omfattende arbejde inden for områderne bæredygtig og retfærdig udvikling, navnlig gennem oprettelsen i 1996 af PADETC »Training Center for participative Development«, som er et uddannelsescenter for aktiv udvikling; der henviser til, at han i 2005 modtog Ramon Magsaysay-prisen for lederskab i lokalsamfundet;
8.

opfordrer EU-Udenrigstjenesten til at styrke sin indsats for at sikre, at kvinders og pigers menneskerettigheder beskyttes og fremmes inden for alle tiltag og dialoger, den er involveret i, og til at fremskynde sin gennemførelse af EU's retningslinjer om vold mod kvinder og piger samt bekæmpelse af alle former for diskrimination mod dem samt skabe tættere forbindelser med det arbejde, der udføres mod vold mod kvinder og piger inden for rammerne af EU's udviklingssamarbejde, samtidig med at den også støtter forkæmpere for kvinders rettigheder, menneskerettigheder og lesbiskes, bøssers, bi- og transseksuelles rettigheder;
L.

der henviser til, at den nationale samlingsregering (GNU) gennem dens globale politiske aftale påtog sig at udarbejde en ny forfatning, respektere menneskerettighederne og friheden til at udøve politisk aktivitet samt at genoplive økonomien; men at den, samtidig med at den kræver, at EU standser sine restriktive foranstaltninger, ikke har opfyldt sine forpligtelser i henhold til den globale politiske aftale, har kæmpet for at tilføre landet stabilitet, men ikke har været i stand til at bane vejen for en demokratisk overgang gennem troværdige valg på grund af bevidst obstruktion fra Zanu-PF's side;
24.

understreger, at det skal stå klart, at tørke fortsat vil blive betragtet som en form for katastrofe, der kan antages af EUSF, med fokus på at afhjælpe de socioøkonomiske og miljømæssige konsekvenser af tørke inden for vandrammedirektivets rammer, samtidig med at der fortsat tages højde for, at der er tale om et blivende strukturelt problem, der er svært at tilpasse til de fastsatte ansøgningsfrister, og som har alvorlige følger for den sociale og økonomiske udvikling i de berørte regioner; insisterer derfor på, at der i tilfælde af alvorlig tørke eller andre katastrofer, som udvikler sig langsomt, bør indføres særlige bestemmelser, for på den måde at fastsætte datoen for de offentlige myndigheders første handling for at bekæmpe katastrofen og således gøre en hurtig og retligt klar reaktion mulig;
7.

deler Kommissionens synspunkt om, at statsstøtteprocedurerne skal fremskyndes for at sikre øget fokus på komplicerede sager, der kan have alvorlige følger for konkurrencen på det indre marked; noterer sig Kommissionens forslag om at give den flere muligheder for at vælge, hvordan klager skal behandles; opfordrer Kommissionen til at opstille detaljerede kriterier for, hvordan man i denne sammenhæng skal skelne mellem vigtige og mindre vigtige sager; påpeger, at en passende måde at foretage denne sondring på ville være at hæve tærsklerne for de minimis-forordningen og udvide de horisontale kategorier i bemyndigelsesforordningen og i den generelle gruppefritagelsesforordning;
41.

fremhæver eksemplet med en foreslået model for integreret territorial investering fra Manchester, der integrerer midler fra så mange relevante kilder som muligt for at opnå større værdi fra investeringerne; fremhæver, at denne model stadig er under udvikling og eventuelt kan bruges til at understøtte en strategi, der kan medføre mange økonomiske og sociale fordele for byområdet; understreger, at den foreslåede integrerede territoriale investering vil integrere EFRU-prioriteterne med ESF-foranstaltningerne, og at der på grund af det EFRU's stigende fokus på SMV'er og innovation er mulighed for, at integreret territorial investering kan slå bro til Horisont 2020-projekter i fremtiden;
31.

glæder sig over de forskellige bestræbelser på at løse krisen, herunder bæredygtige og vækstfremmende strukturreformer; understreger, den nye styrkede EU-forvaltningsramme, der blev vedtaget for nylig; mener, at disse reformer, selv om de ikke kan løse krisen lige med et, bør tilsigte at øge troværdigheden af den finanspolitiske tilpasning, at mindske dens negative konsekvenser for væksten på kort sigt og at skabe rammerne for en bedre politik, når væksten er vendt tilbage;
13.

opfordrer den bahrainske regering til at tage alle nødvendige skridt for at sikre et kompetent, uafhængigt og upartisk retsvæsen i Bahrain og sikre, at det fungerer i fuld overensstemmelse med internationale menneskerettighedsstandarder, og især for at sikre, at domstolene ikke kan anvendes til politiske formål eller til at sanktionere den legitime udøvelse af de universelt garanterede rettigheder og frihedsrettigheder; opfordrer den bahrainske regering til at styrke sagsøgtes rettigheder, herunder ved at sikre, at de garanteres en retfærdig rettergang ved i praksis at give dem mulighed for at anfægte de beviser, som er fremlagt imod dem, og sørge for, at der udøves retslig kontrol med grundene til frihedsberøvelse og sikre, at tilbageholdte beskyttes mod misbrug under en strafferetlig efterforskning;
10.

udtrykker respekt for alle ofre og anser det for at være af altafgørende betydning at gennemføre en upartisk og grundig undersøgelse af alle tidligere og igangværende tilfælde af menneskerettighedskrænkelser med henblik på at identificere gerningsmændene; håber inderligt, at de ansvarlige for krigsforbrydelserne og forbrydelserne mod menneskeheden ikke vil blive givet straffrihed, og bemærker i den forbindelse, at Den Internationale Straffedomstol fortsat undersøger situationen i Den Centralafrikanske Republik;
43.

understreger, at når de kortfristede foranstaltninger for at komme ud af krisen er gennemført og de første skridt i den bindende køreplan træffes, skal enhver opfølgning ske på grundlag af den almindelige lovgivningsprocedure, idet der skal sikres fuld demokratisk ansvarlighed på det niveau, hvor beslutningen træffes; påpeger over for Kommissionen, at den, når den har udarbejdet sine forslag, bør nedsætte et midlertidigt organ bestående af medlemmer af Europa-Parlamentet og repræsentanter for medlemsstaterne og for ECB; minder om, at det agter at gøre fuld brug af sine initiativbeføjelser og -rettigheder, herunder retten til at indlede en traktatændring; er af den opfattelse, at dette organ også bør se på muligheden for at udstede ægte føderale obligationer i forbindelse med et styrket europæisk budget;
12.

opfordrer de indiske myndigheder til omgående at skride til handling og gennemføre effektive foranstaltninger for at forbedre de indiske politistyrkers håndtering af voldtægt og seksuelle overgreb, herunder at oprette særlige enheder under hver politienhed; bemærker, at ministerpræsidenten i Delhi ikke har noget ansvar for politiets operationer i hendes jurisdiktion; minder om, at direkte rapportering og ledelse i andre store byer har sikret, at der er opnået større politisk ansvarlighed og en modernisering af politiarbejdet; bemærker det presserende behov for at uddanne politiets personale i kvinders sikkerhed;
11.

opfordrer EU-Udenrigstjenesten til at sikre, at EU’s handelsattachéer, såfremt de er tilknyttet EU-delegationer, modtager regelmæssig uddannelse i spørgsmål vedrørende virksomhedernes sociale ansvar, navnlig i gennemførelsen af FN’s ramme for beskyttelse, overholdelse og afhjælpning (Protect, Respect and Remedy), og til at sikre, at EU-delegationer fungerer som EU-kontaktpunkter for indgivelse af klager over EU-virksomheder og disses filialer;
45.

er bekymret over, at volden på ny er blusset op i staten Jonglei i Sydsudan, hvilket truer de fremskridt, der er gjort med skabelsen af fred og sikkerhed i regionen, og støtter UNMISS' (FN's mission i Sydsudan) krav om en undersøgelse og kræver, at gerningsmændene straffes; opfordrer Sydsudans regering til: i) at træffe de nødvendige foranstaltninger for at styrke sine internationale og nationale rammer for menneskerettigheder, herunder ved på ny at bekræfte sine forpligtelser i henhold til internationale menneskerettighedstraktater, som Sudan var del af, da Sydsudan var uafhængigt, idet ethvert forbehold over for dem trækkes tilbage, og ved uden forbehold at blive del af andre centrale internationale menneskerettighedstraktater; ii) straks at tage medlemmer af undersøgelseskomitéen om krisen i staten Jonglei i ed og give dem de nødvendige midler til at foretage en uafhængig, fuldstændig og upartisk undersøgelse; iii) straks at pålægge et officielt moratorium for henrettelser med henblik på at afskaffe dødsstraf og omstøde alle dødsdomme til fængselsstraffe; understreger vigtigheden af EU's fortsatte bistand til Sydsudan med henblik på at styrke kapacitetsopbygningen af landets offentlige administrationsmyndigheder og retshåndhævende myndigheder og derved skabe og støtte et effektivt civilsamfund og fremme god regeringsførelse; opfordrer EU til at lægge pres på Sydsudan, for at dette ratificerer centrale internationale menneskerettighedstraktater, og bistå landets myndigheder med gennemførelsen af disse; fordømmer de militære styrkers rapporterede overgreb mod civile under demilitariseringsprocessen og opfordrer den sydsudanske regering til at foretage en uafhængig undersøgelse af overgrebene med henblik på at holde de involverede soldater ansvarlige og sikre, at ofrene gives oprejsning;
8.

er bekymret over situationen inden for det egyptiske retsvæsen; opfordrer den egyptiske regering og landets politiske bevægelser til at respektere, støtte og fremme retsinstansernes uafhængighed og integritet i Egypten i fuld udstrækning; understreger, at det er nødvendigt at fortsætte reformerne af strafferetsplejen for at sikre en passende retlig ramme til imødegåelse af straffrihed og beskyttelse af menneskerettighederne; opfordrer de egyptiske myndigheder til at indlede et egentlig retsopgør efter regimeskiftet med henblik på at få placeret ansvaret for de krænkelser af menneskerettighederne, som blev begået før, under og efter revolutionen i 2011;
70.

glæder sig i denne forbindelse over den iberisk-amerikanske konvention om sociale sikringsordninger og opfordrer til at åbne mulighed for, at andre medlemsstater foruden Portugal og Spanien kan tiltræde denne konvention som en platform for EU-koordination; understreger, at mens bilaterale aftaler mellem EU-medlemsstater og tredjelande kan sikre en bedre social beskyttelse, så gør de det vanskeligt for tredjelandsstatsborgere, der flytter mellem lande i EU, at få overblik over deres sociale rettigheder; glæder sig derfor over Kommissionens forslag om at etablere en EU-mekanisme til udveksling af bedste praksis og oplysninger om koordination af social sikring, og foreslår, at de eksisterende bilaterale nationale aftaler indsamles, bearbejdes og gøres tilgængelige på en gennemskuelig måde af Kommissionen; opfordrer Kommissionen til at etablere retningslinjer for medlemsstater, der indgår en bilateral aftale, for at få en mere ensartet anvendelse i hele EU, der respekterer både EU's koordineringsbestemmelser vedrørende social sikring og ILO's konventioner om social sikring;
48.

understreger behovet for at bekæmpe alle former for vold mod kvinder; opfordrer Kommissionen og medlemsstaterne til at træffe foranstaltninger til indførelse af offentlige oplysnings- og informationskampagner om kønsbestemt vold samt strategier, som kan ændre de sociale og stereotype opfattelser af kvinder i uddannelsessystemet og i medierne, samt fremme udvekslingen af god praksis; gentager nødvendigheden af at arbejde med både ofrene og gerningsmændene for i højere grad at bevidstgøre sidstnævnte og for at bidrage til at ændre stereotyperne og de socialt fastlagte holdninger, som fastholder de vilkår, som skaber denne form for vold og accepten af den;
35.

opfordrer medlemsstaterne til at indføre politikker om storstilet uddannelse af lønmodtagere i de sektorer, som er hårdest ramt at de negative konsekvenser af krisen eller af globaliseringen, for at forberede dem på jobændringer og på nye job under hensyntagen til, at kvinder har en særlig stilling og oftere end mænd er nødt til at afbryde deres karriere for at passe børn, ældre eller syge familiemedlemmer, hvilket har en indvirkning på deres karriereforløb; anmoder om, at der systematisk iværksættes uddannelsesplaner i virksomhederne for at forberede lønmodtagernes omskoling, tilbyde personlig omkvalificering og tilbyde uddannelse, der er tilpasset de arbejdssøgende og lavt kvalificerede lønmodtagere; opfordrer ligeledes til, at der oprettes et fuldstændigt register over arbejdskraftmangel fordelt på de forskellige sektorer for at gøre det muligt for kvinder at forberede sig og søge arbejde på en målrettet måde;
J.

der henviser til, at det nordlige Irak ud over de territoriale spændinger også er mål for tilsyneladende sekteriske angreb, hvor den shiitiske befolkning ofte angribes af sunnimuslimske grupper; der henviser til, at 39 pilgrimme blev dræbt den 31. december 2012 i forbindelse med den shiamuslimske højtid arba’een; der henviser til, at et angreb den 23. januar 2013 på en shiamuslimsk moské i Tuz Khormato — en by i Ninive-provinsen i det nordlige Irak, som er et omstridt område mellem den irakiske regering og den regionale regering i Kurdistan, og som har en betydelig turkmensk befolkning — forårsagede mindst 42 døde og 117 sårede;